laion/Wikipedia-Exotic huggingface dataset:
טסוס פפדופולוס

טסוס ניקולס פַּפַּדוֹפּוּלוֹס (ביוונית: Τάσσος Νικολάου Παπαδόπουλος;‏ 7 בינואר 1934 – 12 בדצמבר 2008) היה מדינאי קפריסאי, נשיא קפריסין בשנים 2003–2008. נולד בניקוסיה. התחנך בגימנסיה בניקוסיה ולמד משפטים בלונדון. בסוף שנות החמישים של המאה ה-20 היה פפדופולוס פעיל בפיק"א, הסיעה הפוליטית של אאוקה. הוא לקח חלק בכנס לונדון בשנת 1954, והיה אחד משני הצירים שהתנגדו להסכמי ציריך. שירת 12 שנה כשר הפנים, שר האוצר, שר העבודה והביטוח הסוציאלי, שר הבריאות ושר החקלאות ומשאבים טבעיים. פפדופולוס שירת כיועץ לנציג של קפריסין בשיחות הבין-עדתיות, גלפקוס קלירידיס, עד אפריל 1976, ולאחר מכן שירת במשרה הזו בעצמו עד ליולי 1978. ייצג את קפריסין בהרבה אירועים בינלאומיים, ובפרט בקונגרס השנתי של ארגון העבודה הבינלאומי (ILO). עד לבחירתו התמחה במשפטים בניקוסיה. בבחירות לפרלמנט של קפריסין, שנערכו ב-15 ביולי 1970 נבחר לחבר בפרלמנט, מטעם מפלגת אניון (המפלגה המאוחדת) של ציבור הבוחרים של ניקוסיה. בתור מועמד עצמאי הוא נבחר מחדש בבחירות ב-5 בספטמבר 1976. מ-22 ביולי עד ל-20 בספטמבר (1976) שירת כנשיא הפרלמנט. בבחירות לפרלמנט שנערכו ב-19 במאי 1991 נבחר שוב להיות חבר בפרלמנט, כמועמד המפלגה הדמוקרטית במחוז ניקוסיה. הוא נבחר מחדש ב-26 במאי 1996. ב-7 באוקטובר 2000 נבחר, בלי מתנגדים לבחירתו, למשרת נשיא המפלגה הדמוקרטית. ב-27 במאי 2001 נבחר מחדש להיות ראש המפלגה הדמוקרטית. פפדופולוס ניהל תעמולת בחירות לבחירות לנשיאות של שנת 2003. הצלחה גדולה בקמפיין הבחירות שלו הייתה המשא ומתן הממושך על עתיד האיים המחולקים של קפריסין והשגת עסקה טובה יותר ליוונים, משא ומתן רציני יותר מאשר של הנשיא שלפניו – גלפקוס קלירידיס. פפדופולס קיבל באופן רשמי את הנשיאות ב-1 במרץ 2003, לאחר שניצח בבחירות בסיבוב יחיד ברוב של 51.51% קולות. לפני משאל העם על תוכנית אנאן על קפריסין, בשנת 2004, דרבן פפדופולוס את תושבי קפריסין להצביע "לא". דרבון זה היה ככל הנראה אחד הגורמים לתוצאה השלילית במשאל העם מצד קפריסין היוונית וזאת בנוסף לתחושה שהורגשה בציבור לאחר כישלון השיחות והמשא ומתן עם הגורמים הטורקיים. פפדופולוס כשל בהתמודדות הצמודה על כהונה שנייה, לאחר שבסיבוב הראשון של הבחירות לנשיאות שנערכו ב-17 בפברואר 2008 קיבל 31.82% מן הקולות לעומת 33.34% ו-33.4% של שני יריביו העיקריים, יאניס קסולידס ודמטריס כריסטופיאס, שהבטיחו להדק את הקשרים עם אירופה ועם קפריסין הטורקית. נפטר ממחלת הסרטן בדצמבר 2008. היה נשוי ואב לארבעה. מדיה וקבצים בנושא טסוס פפדופולוס בוויקישיתוף כתבה על פפדופולוס, באתר BBC כתבה על פפדופולוס ב-voanews. בתחילת הכתבה יש קישור לצפייה בראיון שנעשה עם פפדופולוס ל-voanews טסוס פפדופולוס, באתר "Find a Grave" (באנגלית) טסוס פפדופולוס, באתר אנציקלופדיה בריטניקה (באנגלית) סיכוי נמוך להצלחת משאל העם בקפריסין לאחר כישלון השיחות, באתר הארץ, 1 באפריל 2004 סוכנויות הידיעות, בחירות בקפריסין: הנשיא לא עלה לסיבוב השני, באתר ynet, 17 בפברואר 2008
L-Commerce

מערכת L-Commerce היא מערכת מידע המתבססת על טכנולוגיות מיקום שונות, כגון GPS או טלפון סלולרי, לשם הפניית הצרכן לבתי עסק שבקרבתם הוא נמצא. מערכות אלו משלבות מאגרי מידע נרחבים על בתי עסק שונים, תוך יכולת איתור אישי והכוונה אל היעד המסחרי המבוקש. דוגמה לשימוש בטכנולוגיות המיקום האישי לצרכים מסחריים: גוגל מפות, שירות המפות של גוגל מאפשר סימון בית העסק על מפה וירטואלית והכנסת מידע על שירותיו השונים, ולאחר מכן שליפת המידע על ידי כל משתמש מחשב כף יד עם גישה לאינטרנט. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
טמו, קיסר יפן

הקיסר טֶמוּ (ביפנית: 天武天皇;‏ 631–686) היה הקיסר ה-40 של יפן לפי רשימת קיסרי יפן. הוא מלך מ-672 ועד מותו בשנת 686. ירשה אותו הקיסרית ג'יטו, שהייתה גם אחייניתו ואשתו. כל המידע המצוי ברשותנו בנוגע לחייו של הקיסר טמו מגיע מהניהון שוקי. מאחר שהניהון שוקי נערך בידי בנו של טמו, מידת האמינות של מידע זה על חייו מוטלת בספק. טמו היה הבן הצעיר ביותר של ג'ומאי וקוגיוקו, ואחיו הצעיר של טנג'י. שם לידתו היה "הנסיך אואמה" (大海人皇子- אואמה-נו-אוג'י). קיסרות יפן הורשה במותו לג'יטו, אשר הייתה אשתו ואחייניתו. בהמשך תקופת שלטונו של אחיו, טנג'י, הוכרח טמו להתחתן עם מספר מאחיותיו של אנג'י במטרה לחזק את הקשרים הפוליטיים בין שני האחים. לטמו היו ילדים רבים, כאשר הנסיך טונארי היה העורך של הניהון שוקי, והקיסרית קוקן הייתה האחרונה בשושלת הירושה שלו. אביו של טמו מת בעודו היה צעיר, ומסיבה זאת גדל תחת חסותה של הקיסרית סאיימי. מאחר שאחיו של טמו, טנג'י, היה הבן הבכור של אביו ושל אמם, לא צופה כי טמו יירש את הכתר. כאשר טנג'י מונה לקיסר יפן, טמו מונה להיות יורשו, מאחר שלא היו לו יורשים מתאימים אחרים. טנג'י חשש כי טמו ינסה לקחת את הכתר וירצח אותו, ומסיבה זאת ניסה לחזק את הקשרים הפוליטיים בינו ולבין טמו בעזרת נישואי אינטרס. בשנת 671 הרגיש טמו כי הוא בסכנה, והשתחרר מסוכנות משק הבית הקיסרי והפך לנזיר. הוא עבר להרים אשר במחוז נארה, רשמית מסיבות של בידוד, בעודו לוקח איתו את בניו ואת אחת מנשותיו (אשר לימים הפכה לקיסרית ג'יטו). שנה לאחר מכן בשנת 672, מת טנג'י, והקיסרות עברה לאחיו המבוגר קובון. טמו אסף צבא, וצעד למקום שהות הקיסר, לדרוש את הכתר. צבאו של טמו וצבאו של קובון נלחמו, מובילים לניצחון צבאו של טמו, ולהתאבדותו של קובון. כפי שניתן היה לצפות ממנו, טמו המשיך לחזק את צבאו כפי שעשו הקיסרים שלפניו. בנוסף לכך, טירות ומבצרים רבים נבנו מסביב לארמונו. הוא העביר את עיר הבירה לאסוקה, שם הוא הוכתר. בשנת 675 אסר טמו על הצריכה של בשר חיות (סוסים, בקר, כלבים, קופים וציפורים) בעקבות ההשפעות הרבות של הבודהיזם על יפן בתקופה זאת. מדיה וקבצים בנושא טמו, קיסר יפן בוויקישיתוף
Hidden Treasures

Hidden Treasures (בתרגום חופשי: "אוצרות מוסתרים") הוא אלבום EP של להקת הת'ראש מטאל האמריקאית מגאדת'. האלבום יצא לאור בשנת 1995 ומאגד בתוכו את שירי הלהקה שלא נכללו באלבומים עד אז. במקור יצא האלבום כדיסק בונוס לאלבום Youthanasia, ומאוחר יותר נמכר גם כאלבום עצמאי. האלבום יצא בהוצאה מחודשת בשנת ב-30 באפריל 2007, אשר לא יצאה לאור באופן רשמי בארצות הברית, עקב הכללתם של רוב שירי האלבום ב-Warchest, אלבום האוסף של הלהקה. על עטיפת האלבום מאוירת מפת צפון-מזרח אריזונה, כשחלק משמות הערים הם למעשה שירי האלבום. דייב מאסטיין - שירה, גיטרה חשמלית מרטי פרידמן - גיטרה חשמלית, קולות רקע דייוויד אלפסון - גיטרה בס, קולות רקע ניק מנזה - תופים, קולות רקע מידע על האלבום Hidden Treasures באתר MusicBrainz האלבום Hidden Treasures באתר Discogs
מחלף שורק

מחלף שורק הוא אחד המחלפים הגדולים בשפלה הדרומית. הוא סמוך לנחל שורק ומכאן שמו. המחלף מחבר את כביש 3, כביש 6 וכביש 7 שחלקו המזרחי מסתיים במחלף. המחלף מורכב משני חלקים, וכל אחד מהם מורכב ממחלף יהלום ולולאה. הוא נפתח לתנועה בשנת 2004 עם פתיחת החלק המרכזי של כביש 6 והוא מהווה את קצהו הדרומי של קטע זה. בשנת 2007 נפתח לתנועה קטע נוסף בכביש 6 הממשיך מן המחלף דרומה. כבישי ישראל ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
קי

קי (ספרדית: Cayo, אנגלית בריטית: Cay או אמריקאית: key) הוא אי אלמוגים נמוך הנמצא באזורי אקלים טרופי ונפוץ בעיקר בים הקריבי, בשונית המחסום הגדולה הסמוכה לאוסטרליה, ובשונית המחסום של בליז. פירוש המילה קי בספרדית ובאנגלית הוא אי קטן. מקור המילה "קי" הוא במילה "קַיִי" בשפות האינדיאניות של שבטי האראוואק והקאריבּ שבקריביים, משם עברה ונטמעה בכל שפות העמים הכובשים באזור זה: ספרדית, פורטוגזית, אנגלית ועוד. קי נוצר באזור טרופי בו נפוצות שוניות אלמוגים. זרמי הים, והרוח מביאים להצטברות חול על השוניות. בהגיען לגובה מסוים, גדלים בשוניות עצי מנגרוב. רקב עלי העצים וכן לשלשת הציפורים מצטברים בין שורשי העצים ומגדילים את שטח האי. סופות הוריקן יכולות להגדיל את האי (באמצעות הבאת חול וסחופת ימית של ענפי עצים) או לחלופין לצמצמו ואף להעלימו. פלורידה קיז שבמדינת פלורידה שבארצות הברית האי הרון שבאוסטרליה חוף החזירים באיי הבהאמה קי, באתר אנציקלופדיה בריטניקה (באנגלית)
סקוטוס

האם התכוונתם ל... ג'ון דנס סקוטוס – פילוסוף סקוטי יוהאן סקוטוס – פילוסוף, תאולוג ומשורר ממוצא אירי
סונאטת קרויצר (טולסטוי)

סונטת קרויצר היא נובלה מפורסמת מפרי עטו של טולסטוי, שיצאה לאור ב־1889, והכתה גלים בחברה הרוסית עם צאתה. העלילה מתרחשת בתוך קרון רכבת נוסעים, בו פוגש המספר בנוסע זר המציג עצמו כבעל שרצח את אשתו לאחר שזו בגדה בו. הנוסע מגולל באוזניו של המספר את סיפור נישואיו, עד לסופם הטראגי. הנובלה מציגה תפיסות עולם חדשניות ומהפכניות, שחלקן היו אופנתיות מאוד בקרב האינטליגנציה הרוסית בשלהי המאה ה-19. ערכיה של החברה המערבית, בכל הנוגע ליחסים שבין המינים, מביאה, לפי השקפה זו, לטראגדיה המנציחה את עצמה. הגברים, המצויים במאבק קבוע בין יצריהם ובין תחושות המוסר שלהם, נידונים לבלבול ולצער מתמיד כבר משחר התבגרותם המינית, ומוסד הנישואים משמש מסווה לדיכויה האלים של האישה לטובת סיפוק דחפיו של הגבר. ביומניה, מתייחסת רעיתו של טולסטוי, הרוזנת סופיה טולסטוי, פעמים רבות ליצירה זו. בשיאו של הסיפור, מתוארת, בצורה חיה וסוחפת, הקינאה המעוורת את עיניו של הבעל הנבגד. עומק הבנתו של טולסטוי את נפש האדם משתקפת היטב בחלק הזה. שם הנובלה לקוח מ"סונאטת קרויצר" - כינויה של הסונאטה לכינור ופסנתר מס' 9 מאת בטהובן. גיבור הנובלה מתמלא קנאה למשמע היצירה אותה מנגנים בסיפור אשתו ומאהבה הכנר. הנובלה ראתה אור בעברית בתרגומו של פטר קריקסונוב בקובץ 'איוואן איליץ' ואחרים', הספריה החדשה, 1999. נוסח מעודכן של התרגום ראה אור ב-2006 בסדרת הספרייה הקטנה. ב-2010 העלה תיאטרון גשר את העיבוד לסיפור זה כהצגת יחיד בביצועו של משה איבגי. סונאטת קרויצר (יאנאצ'ק) מדיה וקבצים בנושא סונאטת קרויצר בוויקישיתוף הטקסט המלא של סונטת קרויצר בעברית (תרגום של צבי ארד), פרויקט בן יהודה הטקסט המלא של סונטת קרויצר באנגלית הטקסט המלא של סונטת קרויצר וסיפורים אחרים, מתורגמים לאנגלית הטקסט המלא בשפת המקור (ברוסית) אילת שמיר, כוחה המעורר של מוזיקה גדולה, באתר הארץ, 11 באוקטובר 2006 "חפצים", ד"ר יואל גרינברג, על הנובלה ועל כוחה של המוזיקה ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
אלן קלארק

אלן ג'ון קלארק (באנגלית: Allan John Clarke; נולד ב-31 ביולי 1946 בסטפורדשייר, אנגליה) הוא כדורגלן עבר אנגלי ששיחק בעמדת החלוץ במועדון הכדורגל לידס יונייטד. קלארק נמנה עם סגל הקבוצה המפורסם של שנות השישים והשבעים, והיה אחד מן החלוצים הטובים באנגליה באותה תקופה. קלארק החל את קריירת המשחק בוולסול, וערך את הופעת הבכורה בגיל 16, משם עבר למועדון הכדורגל פולהאם. לאחר מכן שיחק במשך עונה אחת במועדון הכדורגל לסטר סיטי, כאשר דון ריווי, מאמנה של לידס יונייטד רכש את אותו לבסוף מלסטר בעונת 1969/1970 וצירפו למועדון בו עשה קלארק את ימיו הגדולים ביותר, עת הקבוצה הייתה בשיאה באנגליה ובאירופה. בעונתו הראשונה בלידס הבקיע קלארק 26 שערים, ובזכות יכולתו הגבוהה כ"מריח שערים" זכה אז לכינוי "המרחרח" (Sniffer) שליווה אותו במהלך כל הקריירה הארוכה שלו במועדון. באותה עונה נאבקה לידס על 3 תארים באנגליה ובאירופה (אליפות, גביע ה-FA, וגביע אירופה לאלופות), אולם לבסוף לא זכתה באף אחד מהם. קלארק היה בסגל נבחרת אנגליה שנטלה חלק במונדיאל 1970 שנערך במקסיקו. הופעת הבכורה שלו בטורניר הייתה מול נבחרת צ'כוסלובקיה, והוא הבקיע את השער היחיד במשחק מכדור עונשין מ-11 מטרים. לאחר המונדיאל הפך לשחקן קבוע בנבחרת. לקלארק, שפרש מהנבחרת ב-1975, 19 הופעות ו-10 כיבושים. ב-1971 הבקיע את השער המכריע לטובת לידס, שניצחה בגמר גביע ערי הירידים את יובנטוס. באותה עונה החמיצה לידס שוב הזדמנות לזכות באליפות אנגליה בשבוע האחרון של העונה, והודחה מגביע ה-FA בסיבוב החמישי על ידי קולצ'סטר יונייטד. בגמר גביע ה-FA שנערך באצטדיון ומבלי מול ארסנל ב-1972, הבקיע קלארק בנגיחה את שער הניצחון, והבטיח את זכייתה הראשונה והיחידה עד כה של לידס בגביע האנגלי. יומיים לאחר מכן, הייתה לידס זקוקה לניצחון חוץ על וולברהמפטון וונדררס כדי לזכות בתואר הדאבל היוקרתי, אולם הפסידה במשחק זה. לידס הגיעה שנית לגמר גביע ה-FA של עונת 1972/1973, אך נוצחה בו על ידי סנדרלנד. באותה שנה במסגרת מוקדמות מונדיאל 1974, הבקיע קלארק שוב מן הנקודה הלבנה כדי להשוות ל-1-1 מול נבחרת פולין, תיקו שלא הספיק, ונבחרת אנגליה לא העפילה לטורניר. בעונת 1973/1974 זכה קלארק עם לידס באליפות, לאחר פתיחת עונה עם כ-29 משחקים ללא הפסד. במאי 1975 שיחק במדי לידס בגמר גביע אירופה לאלופות מול באיירן מינכן, בו הפסידה לידס 2-0. קלארק פרש ממשחק פעיל ב-1978 כשברשותו כ-351 הופעות וכ-151 שערים במדי לידס יונייטד. ב-1978 הצטרף כשחקן-מאמן למועדון הכדורגל בארנסלי, והעלה את המועדון לליגה הבכירה בתום העונה. ב-1980 שב קלארק ללידס כמאמן, אולם בתום עונת 1981/1982 ירדה הקבוצה בניהולו לליגת המשנה באנגליה, שם בילתה כ-8 שנים עד חזרתה לליגה הבכירה ב-1990. אלן קלארק, באתר Transfermarkt אלן קלארק, באתר WorldFootball.net אלן קלארק, באתר National Football Teams אלן קלארק, באתר FootballDatabase.eu פרופיל המאמן, באתר Transfermarkt
הערכה

האם התכוונתם ל... קירוב – מידע משוער ומקורב לגודל שלא נמדד בדיוק הערכה (אלגברה) – פונקציה על חוגים ושדות המאפשרת בניית ערך מוחלט מדידה והערכה – במדעי החברה הערכה מקוונת – תהליך המשמש למדידת היבטים מסוימים של מידע בהתאם למטרת ההערכה, אשר מועברת באמצעות מחשב המחובר לרשת הערכת ביצוע – בחינה של מידת ההצלחה והיעילות של ארגון או פרויקט הערכת גודל קהל – תהליך שבו מעריכים כמה אנשים השתתפו באירוע המוני, כגון הפגנה או מצעד הערכת טכנולוגיות רפואיות – אומדן או ניתוח של טכנולוגיות בתחום הרפואה והבריאות הערכת יד – אמצעי להכרזת החוזה האופטימלי בברידג' הערכת מודיעין – שלב מרכזי בפעילותם של גופי מודיעין, שבו על ראשי המערכת להעריך מה כוונותיו של היריב הערכת נזקי לחימה (BDA) - לאחר תקיפה צבאית הערכת עובדים – הערכת ביצועיו ויכולתו של עובד, כבסיס להמשך דרכו במקום העבודה הערכת סיכונים – מתודולוגיה המעריכה הסתברות של אפקט שלילי של סיכון הערכת ספריות – תהליך מובנה שנועד להעריך את איכות שירותי הספרייה בעיני המשתמשים הערכת עמיתים – שיטה כמותית למדידת יחסים חברתיים הערכת שווי – שיטה להערכת שוויים של נכסים פיננסיים מוחשיים כגון: ניירות ערך, מניות, אופציות, וכן נכסים פיננסיים לא מוחשיים כגון: פטנטים וסימן מסחרי) והתחייבויות הערכת שפה – תחום לימודי הנכלל בבלשנות יישומית
נשיא קפריסין

קפריסין היא דמוקרטיה נשיאותית, שבה הנשיא הוא ראש המדינה וגם עומד בראש הרשות המבצעת. המונח נוצר בשנת 1960, לאחר שקפריסין השיגה את עצמאותה מהאימפריה הבריטית. כיום, נשיא קפריסין הוא ניקוס כריסטודולידיס. נשיא קפריסין נבחר לתקופה של 5 שנים בבחירות ישירות. מועמד לנשיאות נדרש לרוב מיוחס של 50% מהקולות כדי להיבחר לנשיא. אם אף מועמד לא מצליח להשיג תמיכה מספקת, נערך סיבוב שני בין שני המועמדים שזכו לתמיכה הגבוהה ביותר בסיבוב הראשון. לאחר ההפיכה של 1974 כשניקוס סמפסון הוכרז לנשיא, פלשה טורקיה לחלק הצפוני של קפריסין; בשנת 1983 הקימו הטורקים את הרפובליקה הטורקית של צפון קפריסין. כתוצאה מכך, נשיא קפריסין אינו מושל על חלק זה של האי משנת 1974. חוקת 1960 של קפריסין שמרה את תפקיד סגן הנשיא לאדם מהמיעוט הטורקי באי, כיום התפקיד אינו מאויש לאחר שהאי חולק בפועל בין יוונים וטורקים. הארכיבישוף מקאריוס השלישי (1960–1974) ניקוס סמפסון (1974) גלפקוס קלירידיס (1974), התמנה זמנית לנשיא לאחר לקיחת השלטון על ידי סמפסון הארכיבישוף מקאריוס השלישי (1974–1977) ספירוס קיפריאנו (1988–1977) ג'ורג' וסיליו (1988–1993) גלפקוס קלירידיס (1993–2003) טסוס פפדופולוס (2003–2008) דמיטריס כריסטופיאס (2008–2013) ניקוס אנסטסיאדיס (2013–2023) ניקוס כריסטודולידיס (2023–הווה) בבחירות לנשיאות שנערכו ב-2013 נבחר ניקוס אנסטסיאדיס, איש האספה הדמוקרטית, לנשיא. בסיבוב הראשון, שהתקיים ב-17 בפברואר, לא זכה איש מאחד עשר המועמדים ליותר ממחצית מהקולות (50%), ולכן נערך סיבוב בחירות שני. בסיבוב זה, שהתקיים ב-24 בפברואר, זכה אנסטסיאדיס בכ-57% מהקולות ונבחר לנשיא. אנסטסיאדיס החל את כהונתו כנשיא ב-28 בפברואר. מדיה וקבצים בנושא נשיא קפריסין בוויקישיתוף אתר האינטרנט הרשמי של נשיא קפריסין
ג'ון קוקרן

ג'ון קוקרן (באנגלית: John Cochrane; פברואר 1798 – 2 במרץ 1878) היה אמן שחמט סקוטי. קוקרן היה עורך דין במקצועו והתייחס לעצמו כחובב שחמט; לשיא יכולתו הגיע בשנת 1824 כאשר היה ממוקם שלישי בעולם, מקום עליו שמר עד שנת 1830. קוקרן דורג בין עשרת הטובים בעולם בין השנים 1821 ל-1842, וגם במשך עשרות השנים הבאות המשיך לשמור על מקום מכובד; בשנת 1870 היה במקום ה-50 בעולם. קוקרן נחשב להתגלמות השלב הרומנטי המוקדם בהיסטוריה של השחמט. על שמו קרויה הסתעפות של הגנת פטרוב, הקרויה גמביט קוקרן. 1. ה4 ה5 2. פו3 פו6 3. פ:ה5 ד6 4. פ:ו7 בשנת 1821 ביקר את פריז שם נוצח על ידי אלכסנדר דשאפל ולואי שארל דה לה בורדונה. בשנת 1822 פרסם ספר בשם "על משחק השחמט". הפך לעורך דין. בשנת 1824 היווה חלק מנבחרת לונדון בדו-קרב שחמט בהתכתבות מול נבחרת אדינבורו. הפך את הפתיחה הסקוטית לפופולרית. בין השנים 1841–1843 שיחק מאות משחקים מול הווארד סטאונטון 1869 פרש מהעיסוק כעורך דין ג'ון קוקרן, באתר צ'סגיימס (באנגלית) תחבולות של ג'ון קוקרן,wtharvey.com Minev, Nikolay, מורשתו של ג'ון קוקרן, chesscafe.com Cochrane, John, באתר Edo Historical Chess Ratings
מפרץ פלורידה

מפרץ פלורידה (באנגלית: Florida Bay) הוא מפרץ רדוד הממוקם בקצה הדרומי של מדינת פלורידה, דרומית לפארק הלאומי אוורגליידס, מזרחית לאיי הקיז. המפרץ נמצא בשטח הפארק הלאומי, ובקצהו הדרומי נמצאת שמורת הטבע הימית איי הקיז של פלורידה. אזור מפרץ פלורידה נחשב ל"בירת נדי המים של העולם" בשל מספר הרב של אירועים אלה - כ-500 נדי מים מדי שנה. מרבית נדי המים מתרחשים בחודשים מאי - אוקטובר. מדיה וקבצים בנושא מפרץ פלורידה בוויקישיתוף מפרץ פלורידה, באתר אנציקלופדיה בריטניקה (באנגלית) אקלים במפרץ פלורידה אתר global security
נחליאל (חדרה)

שכונת נחליאל שבחדרה היא שכונה שנוסדה על ידי עולי תימן בחדרה. השכונה הוקמה על הרכס המזרחי של גבעת הכורכר בפינה הצפונית מזרחית של חדרה דאז, בסמוך לנחל חדרה. ראשוני שכונת נחליאל עלו ארצה בשנים 1910–1912 לאחר שהמשרד הארצישראלי יזם שליחות לתימן כדי לעודד את עליית היהודים לארץ. השכונה נקראה על שם המשוררת היהודיה-אמריקנית אמה לזרוס (נחלת אמה לזרוס). אדמת השכונה שהשתרעה על 100 דונם נרכשה בידי הקק"ל (קרן קיימת לישראל) מוועד המושבה ביום כ"ג בתשרי תרע"ג (1912) מרכישת הקרקע עד לתחילת הבנייה עבר זמן קצר מאוד -כחודש ימים, דבר המעיד על הצורך הדחוף למצוא קורת גג לתימנים לפני שהחורף מגיע. סעדיה מסורי מראשוני נחליאל מעיד: "בקושי מצאנו רפת, שהייתה בלי חלונות ודלתות, שם ישנו הנשים והילדים. המבוגרים ישנו בחוץ, כמה חודשים ישנו בחאן, ארבע משפחות בחדר אחד במשך שנתיים עד שבנו את שכונת נחליאל". בסה"כ נבנו 20 בתים ועוד כ-25 משפחות התגוררו בצריפים. בשנת תרפ"ו (1926) לאחר מספר שנים שהמתיישבים החדשים התפללו בבתי כנסת זמניים, נבנה משכן בית הכנסת הגדול בנחליאל שפעיל עד היום ומכיל קרוב ל-200 מקומות ישיבה. לאחר מלחמת העולם הראשונה ותחילת תקופת המנדט בשל קשיי הזמן החלו התימנים לגדל דבורים ולמכור דבש שמהר מאוד רכש לו שם טוב בשל איכותו. המתיישבים התימנים קלטו את אחיהם שעלו אחריהם. במשך שנים רבות פעלה בשכונה קבוצת הכדורגל הפועל נחליאל, ששיחקה שנים רבות בשנות ה-60- וה-70 בליגה הארצית (אז השנייה בחשיבותה). כיום שינתה מעט השכונה את צביונה המקורי, רוב הבתים הישנים שופצו והוגדלו, מהם שנהרסו. הלכה למעשה השכונה כיום מחוברת לשכנתה מצפון גבעת-ביל"ו שאף היא מאוכלסת ברובה ביוצאי תימן אולם היא נוסדה רק בשלהי שנות ה-40 של המאה ה-20. מישאל מסורי כספי, נחליאל - יחסי שכנים בשנותיה הראשונות, בתוך: פעמים 10, יד יצחק בן-צבי ירושלים ה'תשמ"ב מידע על אתר נחליאל, בארכיון המנדטורי באתר רשות העתיקות הכדורגל כלי ל"תיקון" אי שוויון בחברה רב תרבותית ./2010 ד"ר דליה שחף
שדה אופיר

שדה אופיר היה שדה תעופה אזרחי באופירה. בחלקו הדרומי היה בסיס חיל האוויר הישראלי בח"א 29. שדה אופיר נחנך ב־14 במאי 1968. מיקומו של השדה היה כ־20 קילומטרים צפונית לבתי היישוב אופירה, ומסלולי הבסיס נסללו בכיוון כללי צפון–דרום. בחלקו הצפוני של המסלול נבנו בתחילת שנות ה־70 של המאה ה־20 טרמינל אזרחי ושכונת מגורים לכ־40 אנשי צוות לתפעול השדה. במקור התכנון היה ששדה אופיר יוכל לשמש בעתיד הרחוק יותר גם לתנועה אווירית בינלאומית. בבסיס חיל האוויר כנף 29 היו מטוסי קרב, יחידות תובלה אווירית ויחידת בקרה אזורית, יב"א 528, במערך הבקרה בחיל האוויר הישראלי. ב־6 באוקטובר 1973, בתחילת מלחמת יום הכיפורים, נערך סביב שדה זה, עליו פיקד אל"ם יעקב נבו, קרב האוויר הראשון במלחמת יום הכיפורים, שבמהלכו הפילו שני מטוסי F-4 פנטום של חיל האוויר הישראלי, שהמריאו משדה אופיר, 7 מטוסי מיג מצריים מתוך 28 מטוסים שתקפו את השדה. שלוש פצצות שהטילו המטוסים המצריים פגעו במסלול ובמתקני השדה והשביתו אותו עד לשעות הערב שבו הושמש השדה. ב־3 ביולי 1976 המריאו משדה אופיר ארבעה מטוסי הרקולס של חיל האוויר לביצוע מבצע אנטבה. השדה שימש כנקודת התדלוק האחרונה למטוסים שהשתתפו במבצע מאחר ששדה אופיר היה הנקודה הקרובה ביותר ליעד הרחוק וכל טיפת דלק הייתה חיונית. לאחר יישום הסכם השלום בין ישראל למצרים, פונה שדה התעופה (מתקני הבסיס הצבאי פוצצו על ידי לוחמי חיל ההנדסה הקרבית) ונמסר למצרים, שמפעילה אותו כשדה תעופה אזרחי – נמל התעופה הבינלאומי שארם א־שייח', לא לפני שקיבל גם לזמן קצר את השם "נמל התעופה ראס נצרני". פיצוץ הדת"קים בשדה אופיר על ידי לוחמי חה"ן. צילום: גד מה-טוב סמל טייסת תחזוקה של בסיס שדה אופיר יקיר אלקריב, ‏בסיס המראה לאנטבה, בטאון חיל האוויר 128, מאי 1982, באתר הספרייה הדיגיטלית להיסטוריה ומורשת חיל האוויר (כתבות נוספות באותו גיליון) דני שלום, כנפי מלחמה כנפי שלום, עמוד 350 - בסיס האוויר הדרומי ביותר אליעזר (צ'יטה) כהן, צבי לביא, השמים אינם הגבול סיפורו של חיל־האוויר הישראלי, ספרית מעריב, 1990, עמוד 537 ערך זה הוא קצרמר בנושא שדות תעופה ובנושא חיל האוויר הישראלי. אתם מוזמנים לתרום לוויקיפדיה ולהרחיב אותו.
Room on the 3rd Floor

Room On The Third Floor הוא אלבומם הראשון של להקת הפופ רוק McFly. הוא יצא ב-5 ביולי 2004 בבריטניה ונכנס למקום הראשון במצעד האלבומים הבריטי. האלבום שבר את שיא הלהקה הצעירה ביותר שאלבום הבכורה שלה נכנס למקום הראשון במצעדים במצעד האלבומים הבריטי, שיא שהחזיקו בו להקת הביטלס. האלבום מכר בסוף השבוע הראשון שלו 61,589 עותקים וזכה בפלטינה כפולה לאחר שמכר יותר מ-600,000 עותקים בבריטניה. האלבום נכתב על ידי חברי הלהקה בעזרת חבר באסטד לשעבר ג'יימס בורן. Five Colours In Her Hair Obviously Room on the 3rd Floor That Girl Hypnotised Saturday Night Met This Girl She Left Me Down by the Lake Unsaid Things Surfer Babe Not Alone Broccoli Get Over You השיר "Get Over You" מוחבא ואינו מופיע על התקליט, ויכול להישמע אם מריצים את השיר "Five Colours In Her Hair" מההתחלה. הסינגלים שיצאו מהאלבום: "Five Colours In Her Hair" ו-"Obviously" שהגיעו שניהם למקום הראשון, "That Girl" שהגיע למקום השלישי ו-"Room On The Third Floor" למקום החמישי. Room on the 3rd Floor, ברשת החברתית פייסבוק מידע על האלבום Room on the 3rd Floor באתר MusicBrainz האלבום Room on the 3rd Floor באתר Discogs
גד

גָּד הוא דמות מקראית, בנו של יעקב מזלפה, שפחת לאה, ולכן היא זו שהעניקה לו את שמו. צאצאיו היו שבט גד. מקור שמו מוסבר בספר בראשית, פרק ל', פסוק י"א: וַתֹּאמֶר לֵאָה: בָּא גָד; וַתִּקְרָא אֶת-שְׁמוֹ גָּד . על פי סדר עולם רבה נולד בשנת ב'קצ"ח. לפי ילקוט שמעוני גד נולד בי' בחשוון. לפי מדרש תדשא גד נולד בי' בתשרי. גד נפטר בגיל 125. פירוש המילה גד הוא 'מזל' והמילה בגד (בָּא גָד) פירושה: בא המזל. בספר ישעיהו, פרק ס"ה, פסוק י"א נזכר שמו של האל הארמי גד: וְאַתֶּם עֹזְבֵי ה', הַשְּׁכֵחִים אֶת-הַר קָדְשִׁי--הַעֹרְכִים לַגַּד שֻׁלְחָן. האל הארמי גד היה מופקד על גורלות ומזלות. השם "גדיאל" – גדי בצירוף המילה אל מופיע בספר במדבר, פרק י"ג, פסוק י'. ברכת יעקב לבנו גד טרם מותו: ”גָּד, גְּדוּד יְגוּדֶנּוּ; וְהוּא, יָגֻד עָקֵב”. בברכת יעקב לגד הפעולה נגזרת משמו של השבט. אם יותקף גד, יתגודד לקבוצה ובזה טמון כוחו. בברכת יעקב לגד ניכר דמיון בתוכן הברכה, בלשונות דומים, ובאמצעי האמנותי לשון נופל על לשון לדן, אשר בורך גם הוא בפעולה אשר נובעת משמו וגם עליו נאמר כי יתקיף את אויביו מאחור. המילה "עָקֵב" מופיעה בשתי הברכות. תרגום השבעים שונה במעט בפסוקים אלו: "גד גדוד יגודנו והוא יגוד עקב. מאשר שמנה לחמו והוא יתן מעדני מלך" (מ"ט יט–כ): האות מ"ם המופיעה בנוסח המסורה במילה "מאשר" נראית שלא במקומה, מלבד העובדה שלשאר השבטים הפניה אינה כוללת אותיות השימוש. בתרגום השבעים לעומת זאת נכתב "גד... עקבים. אשר שמנה..." – כלומר, האות מ"ם שייכת למילה עקבם (כתיב חסר) ובנוסח המסורה היא עברה אל המילה הבאה. ברכת משה לשבט גד: ”בָּרוּךְ מַרְחִיב גָּד כְּלָבִיא שָׁכֵן וְטָרַף זְרוֹעַ אַף קָדְקֹד. כא וַיַּרְא רֵאשִׁית לוֹ כִּי שָׁם חֶלְקַת מְחֹקֵק סָפוּן וַיֵּתֵא רָאשֵׁי עָם צִדְקַת ה' עָשָׂה וּמִשְׁפָּטָיו עִם יִשְׂרָאֵל”. גבורתו של גד מתבטאת בברכת משה. דימוי כוחו של ה' לאריה הרובץ על טרפו ואינו ירא מאויביו מצוי גם בספר ישעיהו, פרק ל"א, פסוק ד'. הגבורה שהיא אחד מאפיוניו של גד באה לידי ביטוי גם בספר צוואת גד א', ב': 'ואהי גיבור בין המשפתים. ולכן שמרתי בלילה על העדרים והיה כי בא הארי או הזאב או כל חיה רעה אל העדר ואוץ אחריו ואתפשהו ואחזיק בידי ברגלו ואקלעהו כאבן הקלע וככה הרגתיו'. בברכת משה הטורף הוא גד ואילו בצוואה, החיות מנסות לטרוף את העדר וגד עוצר בעדן. עץ משפחה המציג את הדורות הקודמים: בני גד היו צִפְיוֹן, חַגִּי, שׁוּנִי, אֶצְבֹּן, עֵרִי, אֲרוֹדִי וְאַרְאֵלִי. צאצאיו של גד נזכרים גם במצבת מישע כ"איש גד" אשר התיישבו בארץ עטרות. בין הגולים בגלות אשור הם מצאצאי גד אשר הוגלו על ידי תגלת פלאסר. ילקוט שמעוני, ויצא, דורש את מוצאו של אליהו הנביא בגד: אליהו הנביא משל מי? רב נהוראי אומר מגד היה, מתושבי גלעד. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בספר הישר מסופר: ויקברו את ארונות מטות אבותיהם... איש בנחלת בניו... ויקברו את ראובן ואת גד בעבר הירדן ברומיא אשר נתן להם משה לבניהם. — ספר הישר, סוף ספר יהושע ערך מורחב – שבט גד עץ משפחה של דמויות מקראיות – מתרח ועד שלמה מדיה וקבצים בנושא גד בוויקישיתוף ילקוט שמעוני תורה קסב מדרש תדשא ח ספר בראשית, פרק מ"ט, פסוק י"ט יאיר זקוביץ, עולם התנ"ך בראשית, תל אביב, דוידזון עתי, 1993, עמ' 252. על משמעות הכרזה כאשר מי שלוכד עיר שמו נקרא עליה, ראו מרטין בובר, דרכו של מקרא, ירושלים, מוסד ביאליק, 1997, ע"מ 75. ספר דברים, פרק ל"ג, פסוק כ' יאיר זקוביץ, צבת בצבת עשויה – מה בין מדרש פנים מקראי למדרש חוץ מקראי, תל אביב, עם עובד, 2009, עמ' 299. ספר במדבר, פרק כ"ו, פסוקים ט"ו–י"ח ספר בראשית, פרק מ"ו, פסוק ט"ז
דרך הפילוסוף

דרך הפילוסוף בעונות שונות דרך הפילוסוף (ביפנית: 哲学の道) היא שדרת עצי דובדבן באורך 2 ק"מ הנמצאת בעיר קיוטו, יפן. הדרך נפתחה בשנת 1890 והורחבה בשנת 1912, וקיבלה את שמה כיוון ששני פילוסופים ופרופסורים יפנים מאוניברסיטת קיוטו במאה ה-20, נישידה קיטארו והג'ימה טנבה, נהגו להלך לאורכה לצורכי פעילות גופנית ומדיטציה. הדרך חולפת על פני מספר מקדשים, ביניהם המקדש הבודהיסטי אייקן דו זנרין ג'י. אתר האינטרנט הרשמי של דרך הפילוסוף (ביפנית) דרך הפילוסוף בקיוטו תמונות ומידע על דרך הפילוסוף בקיוטו. ערך זה הוא קצרמר בנושא גאוגרפיה של יפן. אתם מוזמנים לתרום לוויקיפדיה ולהרחיב אותו.